section_heading: Početak 1980-ih
paragraph_text: Već nagodinu Wilkins je bio na prosjeku od 21.6 koševa, no bez prave pomoći suigrača nije mogao dalje od prvog kruga doigravanja. Iz godine u godinu je napredovao i 1985. je s 27.6 koševa bio šesti strijelac lige. Po prvi puta pobijedio je na natjecanju u zakucavanjima, a to je bila samo uvertira za fenomenalnu sezonu 1985./86. kada je s prosjekom od 30.3 koševa bio prvi strijelac lige. New Jersey Netsima je te sezone, 10. travnja, postigao rekordnih 57 koševa, a treba reći kako je Hawkse odveo do čak 50 pobjeda u sezoni. U doigravanju u prvom krugu Hawksi su izbacili Pistonse 3-1, uz dodatak kako je Wilkins u drugoj utakmici postigao okruglih 50 koševa. U drugom krugu ponovo su prjeaki bili Celticsi. Utjeha Wilkinsu bio je izbor u prvu NBA petorku. Sljedeće sezone je Wilkins uz pomoć sjajnih suigrača kao što su Doc Rivers, Kevin Willis i Randy Wittman uspjeva osvojiti Centralnu diviziju s 57 pobjeda, samo 2 manje od Celticsa. S 29 koševa bio je drugi strijelac lige iza Michaela Jordana, a 10. prosinca u izravnom dvoboju postigao je 57 koševa. U doigravanju slijedni novo razočarenje. U 1-4 porazu od Pistonsa, Hawksi dvije utakmice gube s jednim košem razlike. I sljedeće se sezone sve ponavlja - sjajni Wilkins nosi mlade Hawkse sve do sedme utakmice polufinala Istoka protiv Celticsa, kada u fenomenalnom dvoboju Wilkins nadmašuje Birda 47-35, no Celticsi su ponovo bili s(p)retniji 118:116.